ભાવનગર તાલુકાના કોળિયાક ગામે રહેતાં સગરામભાઈ માવજીભાઈ સોલંકીની પુત્રી વંદનાબેન (ઉ. વ. ર૧)એ એવી ફરિયાદ વરતેજ પોલીસમથકમાં તેના કાકા મગન માવજીભાઈ સોલંકી, રાજુ મગનભાઈ સોલંકી (પિતરાઈભાઈ), સવુબેન મગનભાઈ સોલંકી (કાકી) વિરૃધ્ધ એવી ફરિયાદ નોંધાવી છે કે, ગઈકાલે સાંજે છ વાગ્યે આરોપી મગન સોલંકીની પુત્રી મમતાબેન પાસે મોબાઈલ ફોન મળી આવતાં તે મોબાઈલ ફોન ફરિયાદીએ આપ્યો છે તેમ કહી ત્રણે આરોપીએ ફરિયાદીને સાચું કહેવાનું કહી ઊકળતાં તેલમાં ફરિયાદી વંદનાબેનના હાથ નખાવી દઝાડી દઈ અને ફરિયાદી તથા તેના પિતા સગરામભાઈને આરોપી મગન સોલંકીએ ધોકા વડે માર મારી ઈજા પહોંચાડી, ગાળો આપી, ઝપાઝપી કરી ગરમ ઊકળતું તેલ ઉડાડી ફરિયાદીના પિતા સગરામભાઈ તથા સાહેદ કંચનબેનને દઝાડી એકબીજાને મદદગારી કરી, હથિયારબંધીના જાહેરનામાનો ભંગ કરી તમામ આરોપીઓ ફરાર થઈ ગયા હતા.